LGBT lapsevanemad

LGBT lapsevanemad viitab lesbidele, geidele, biseksuaalsetele ja transsoolistele (LGBT) inimestele, kes kasvatavad last või lapsi bioloogilise või kasuvanemana.

Selline vanemlus hõlmab järgmisi kombinatsioone: 
 last kasvatav LGBT-st üksikvanem; 
 samasooline paar (samasoolised lapsevanemad) või 
 vastassooline paar, kus üks partner on LGBT.

LGBT-inimesed võivad vanemateks hakata eri viisidel, mis hõlmavad praeguseid ja eelnevaid suhteid, kaasvanemlust, lapsendamist, kunstlikku viljastamist ja asendusema kasutamist. Teaduslik uurimistöö on pidevalt näidanud, et geid ja lesbid on vanematena sama sobivad ja võimekad, kui heteroseksuaalsed vanemad. Samuti seda, et nende lapsed on vaimselt sama terved ja tasakaalukad kui heteroseksuaalsete vanemate poolt kasvanud lapsed. Olulisemad vaimse tervisega tegelevad professionaalid Ameerika Ühendriikides, Kanadas ja Austraalias ei ole tuvastanud usutavaid empiirilise uurimistöö tulemusi, mis viitaks vastupidisele.

 LGBT vanemluse vormid 
LGBT-inimesed võivad saada vanemateks erinevaid teid pidi. Vanemaks võidakse saada praegustest või eelnevatest suhetest, kasutades kaasvanemlust, lapsendamist, kunstlikku viljastamist või asendusema. Geid, lesbid või transsoolised inimesed, kes lähevad hilisemas elus üle enda soovitud soole, võivad saada lapsi vastassoolisest suhtest erinevatel põhjustel. Näiteks võidakse selleks kasutada erinevate sättumustega abielu.

Osa lapsi ei tea, et neil on LGBT-st vanem. Kapist välja tulemisega seotud probleemid varieeruvad. Osad vanemad ei ütle mitte kunagi enda lastele, et nad määratlevad end LGBT-na. Laste reageerimine LGBT-st vanema(te)st teada saamisest ei sõltu mitte nende seksuaalsest sättumusest või sooidentiteedist, vaid sellest, kuidas kumbki vanem reageerib kapist välja tulemisele: näiteks kas vanemad lõpetavad partnerluse või säilitavad tervet, avatud ja suhtlusaldis suhet uues olukorras.

Mitmed lesbid, geid, biseksuaalsed ja transsoolised inimesed on lapsevanemad. Näiteks 2000. aasta Ameerika Ühendriikide rahvaloenduse andmetel on 33% naissoost ja 22% meessoost samasooliste paaride majapidamistes vähemalt üks alla 18-aastane laps, kes elab kodus.

 Lapsendamine 

paremal|pisi|450x450px|Samasooliste paaride lapsendamise õigused üle maailma:1 Šveitsis ei ole veel kehtima hakanud seadus, mis lubaks partneri lapse lapsendamist.
LGBT-inimeste lapsendamise võimalus sõltub konkreetses riigis kehtivatest seadustest. Osad õigusruumid lubavad lapsendada samasoolistel paaridel, teised võimaldavad ühel partneril lapsendada oma partneri bioloogilist lapse (kasulapse lapsendamine). LGBT-inimesed võivad lapsendada ka üksikvanemana. Samasoolistel paaridel võimaldatakse koos lapsendada 26 eri riigis ja osades riigi piirkondades. Viis riiki on seadustanud mingil kujul kasulapse lapsendamise. Eestis võimaldab Kooseluseadus lapsendada partneri bioloogilise või seadusliku lapse.

 Asendusema 

Osad samasoolised paarid otsustavad laste saamiseks kasutada asendusema. Selline laste saamise viis on enam levinud meessoost paaride seas. Geipaari puhul võib üks partneritest viljastada munaraku enda seemnerakuga. Munaraku doonoriks võib olla tulevane asendusema, aga ei pea olema. Asendusema on naine, kes kannab võõrast päritolu viljastatud munarakku. Asendusemaks võidakse olla raha pärast, humanitaarsetel kaalutlustel või mõlemal põhjusel.
 Kunstlik viljastamine 
pisi|Kunstliku viljastamise protseduuri skeemKunstliku viljastamist kasutavad enamasti naissoost paarid. Kunstlikul viljastamisel viiakse ühe partneri kehasse süstla abil doonori sperma. Protseduuri on võimalik läbi viia viljatuskliinikus või kodus. Spermat võidakse annetada raha pärast, humaansetel kaalutlustel või mõlemal põhjusel. Osad riigid võimaldavad doonoritel jääda anonüümseks (näiteks Hispaanias), teistes ei ole see võimalik (näiteks Suurbritannia).

 Arendatavad meetodid 
Teadlased otsivad alternatiivseid viise, kuidas samasoolised paarid saaksid lapsi. Üheks võimalikuks viisiks on kasutada tüvirakke munarakkude või spermarakkude tootmiseks.

 Statistika 
2007. aasta detsembris Ameerika Ühendriikides avaldatud andmete järgi omasid lastega samasoolised paarid võrreldes vastassooliste abielus paaridega märkimisväärselt vähem majanduslikke ressursse ning olid väiksema tõenäosusega koduomanikud. Sama uuringu järgi kasvatas 20% samasoolistest paaridest alla 18-aastasi lapsi.

2011. aastal avaldati Kanadas küsitluse tulemused, mille järgi kasvatas 9,4% samasoolistest paaridest lapsi. Võrreldes samasoolises suhtes olevate meestega oli naistel peaaegu viis korda suurema tõenäosusega kodus laps. Enam kui 80% kõikidest samasoolistest paaridest, kes kasvatasid lapsi, olid naised.

2014. aastal avaldati Poolas umbes 3000 mehe (vanuses 18–81) küsitluse tulemused. Uuringus osalemiseks pidid mehed olema vähemalt kuus kuud suhtes. 9% meestest, kes andsid teada, et nad on suhtes teise mehega, teatasid ka, et nad kasvatavad lapsi. Enamus samasooliste paaride kasvatatud lapsi olid sündinud siis, kui üks vanematest oli suhtes naisega.

 Viited 

Kategooria:LGBT